Hamar

Hamar er ein by og administrasjonssenteret i Hamar kommune i Hedmark i Innlandet fylke. Tettstaden har  og strekker seg ut over grensene til Hamar kommune. Hamar omfattar også busetnad i kommunane Stange og Ringsaker. Totalt har tettstaden , og 24 177 av innbyggjarane i tettstaden bur i Hamar kommune. Sentrum i byen ligg på det eldste byområdet frå jernbanestasjonen til Stortorget. Her er sentrum for forretning og administrasjon, og det er ein blanda busetnad med låge murhus og bygningar i nyare stil.

Hamar er sete for fylkesmannen i Hedmark og administrasjonen for Hedmark fylkeskommune. I byen ligg også kontora til Hedmark politidistrikt, Eidsivating lagmannsrett og hovudadministrasjonen til Norsk Tipping. Byen har sjukehus, vidaregåande skolar og Høgskolen i Innlandet med landbruksfag, naturfag og lærarutdanning. På Ridabu aust for sentrum ligg Toneheim folkehøgskole, med tilbod om høyrelære og andre musikkfag.

På Hamar kjem dagsavisene Hamar Arbeiderblad og Hamar Dagblad ut.
 Samferdsel 

Vegen E 6 går aust for byen og riksveg 25 fører til Elverum og Østerdalen, og vidare austover gjennom Trysil til Sverige. Frå Hamar går Dovrebanen, som går frå Oslo til Trondheim, og Rørosbanen, som går over Elverum og Røros til Trondheim. I turistsesongen har hjuldamparen Skibladner anløp i byen.
 Venskapsbyar 
 I Norden 
  Viborg
  Borgå
  Dalvík
  Lund I andre land 
  Karmiel
  Khan Younis
  Greifswald
  Fargo

 Sjå òg 
 Hamar kommune
 Tettstader i Innlandet

 Kjelder 


 Bakgrunnsstoff 
Nettsidene til Hamar kommune

Kategori:Hamar kommune
Kategori:Byar i Innlandet
Kategori:Tettstader i Innlandet
Kategori:Kommunesenter i Innlandet